tomron87/hebrew-wikipedia-sentences-corpus huggingface dataset:
אולם, סופרגראס המשיכו להוציא אלבומים ולהנות מפופולריות, אף כי אלבומיהם החדשים נטשו את הסגנון הקליל והאנרגטי שאפיין את אלבום הבכורה שלהם - I Should Coco, שיצא ב-1995. רדיוהד, שקשרם לבריטפופ מעולם לא היה איתן במיוחד, התרחקו ממנו לחלוטין, והוציאו אלבומים שזכו לשבחיהם של מבקרי המוזיקה.
עם ראשית שנות האלפיים, לאחר שזרם הבריטפופ, רובו ככולו, נעלם מקדמת הבמה, החלו להתפרסם להקות כמו טראוויס, קולדפליי (Coldplay) ואימברייס (Embrace), שהציגו מידה מסוימת של השפעה מן הבריטפופ.
אך להקות אלו הסתייגו מהצליל היותר רוקיסטי, והקפידו ליצור בלדות רוק עדינות, כמו Come Back to What You Know (של אימברייס) ו-Clocks (של קולדפליי).
ב-2003 וב-2004 פרץ של להקות אינדי, שהושפעו הן מזרם הפוסט-פאנק של שנות ה-80 והן מזרם הבריטפופ, שטף את בריטניה.
להקות כמו פרנץ פרדיננד (Franz Ferdinand), קייזר צ'יפס (Kaisr Chiefs), בלוק פארטי (Bloc Party) וקאזביאן (Kasabian) נהנו מתמיכתם ומעידודם של מגזיני המוזיקה, ומספר להקות אף הצליחו להכניס את שיריהן למצעד הלהיטים.
עם זאת, חלוקות הדעות אם יש להתייחס לשטף זה של להקות כ"גל השני של הבריטפופ" או כזרם נפרד, שהבריטפופ מהווה חלק מסך כל השפעותיו.
כיום פעילות בשדה להקות אינדי כמו White lies שזוקפות את עיקר השראתן לבריטפופ.
גרף זה מציג את שלבי התפתחותו של הבריטפופ אל מול השנים בהן התקיימו הלהקות הבולטות בז'אנר.
התקופה הפרהיסטורית בתולדותיה של בריטניה הגדולה מתחילה בראשית ההתיישבות האנושית באי ונגמרת בפלישה הרומית לבריטניה בשנת 43 לספירה.
בריטניה מאוכלסת בבני אדם מזה מאות אלפי שנים.
לפני כיבוש חלקו הדרומי של האי על ידי האימפריה הרומית לא השתמשו יושביו בכתב, ולכן דרך חייהם ידועה רק מממצאים ארכאולוגיים.
בהיותה ממוקמת בקצה אירופה, בריטניה קיבלה את ההישגים הטכנולוגיים והתרבותיים באיחור־מה משאר היבשת בזמן הפרהיסטוריה.
הרישום הראשון על בריטניה הגדולה ועל תושביה נעשה בידי הנווט היווני פיתיאס, ששט לאורך חופי בריטניה בתאריך לא ידוע, אך ככל הנראה אחרי שנת 330 לפנה"ס.
תושבי האי עסקו במסחר (בעיקר בייצוא בדיל שהיה מרכיב חשוב בתעשיית הארד) והיו להם קשרים תרבותיים עשירים עם שאר אירופה מאז התקופה הנאוליתית.
התקופה הפלאוליתית בבריטניה הגדולה התחילה לפני כמעט 750 אלף שנה ונמשכה עד סביבות שנת 8000 לפני הספירה.
שינויים רבים התרחשו בפרק זמן זה בכללם מספר תקופות קרח שהשפיעו רבות על יישוב האדם באזור.
תושבי האזור באותה תקופה היו להקות של ציידים-לקטים שנדדו ברחבי אירופה אחרי עדרי חיות.
מספר שרידי עצמות וכלי צור נמצאו באזורי חוף של נורפוק שמצביעות על כך שהומו ארקטוס היה נוכח בבריטניה הגדולה לפני כ-700,000 שנה.
בזמן זה, חלקיה המזרחיים והדרומיים היו מחוברים לאירופה בגשר יבשתי ארוך שאפשר תנועה בין האזורים.
ארכאולוגים מצאו מספר אתרים קדומים לאורך מקור מים יבש שהיה פעם נהר בית'הם, דבר שיכול להעיד על הדרך שנוצלה כדי להגיע מערבה לבריטניה.
אתרים כמו בוקסגרוב בסאסקס מתארים את הגעתו של מין אדם קדום הנקרא הומו היידלברגנסיס מלפני 500 אלף שנה.
בני אדם קדומים אלה יצרו כלי צור וצדו את היונקים המקומיים.
הם דחקו בפילים, קרנפים והיפופוטמים מעבר לצוקים ואל תוך ביצות כדי שיוכלו להרוג אותם ביתר קלות.
בסביבות שנת 2500 לפנה"ס הופיעה בבריטניה תרבות חדשה.
בדרך כלל מתייחסים אל אנשיה כאל 'אנשי ביקר', בשל השימוש הרווח אצלם בגביעי חרס שחלקם העליון דמוי פעמון .
מאמינים שמקורם בחצי האי האיברי (כיום ספרד ופורטוגל).
אנשי ביקר הביאו יחד איתם לבריטניה את המיומנות שבחישול מתכת.
תחילה הם יצרו דברים מנחושת, אך משנת 2,150 לפני הספירה לערך הם גילו את הדרך לייצור ברונזה (החזקה הרבה יותר מנחושת) על ידי ערבוב נחושת עם מעט בדיל.
במהלך אלף השנים הבאות הברונזה החליפה את האבן כמרכיב העיקרי בכלים ובכלי־נשק.
לבריטניה היה מצבור רב של בדיל באזורי קורנוול ודבון באזור שכיום הוא דרום-מערב אנגליה, וכך החלה חציבת בדיל באזור.
בסביבות 1,600 לפני הספירה באזור הדרומי-מערבי של בריטניה המסחר פרח, כשהבדיל הבריטי יוצא לרחבי אירופה.
אנשי הביקר היו מיומנים גם ביצירת עיטורים מזהב, ודוגמאות לשכאלו נמצאו בקברים של עשירי תרבות וסקס של דרום בריטניה.
בתחילת תקופת הברונזה היו המתים נקברים מתחת לגבעות בתלי קבורה, בדרך כלל כשכד חרס מסוג ביקר בסמוך לגופה.
מאוחר יותר באותה תקופה, שרפה אומצה כדרך הקבורה ובתי הקברות היו רק כדים עם אפר הגופות.
אנשי התקופה בנו בניינים פרהיסטוריים מפורסמים רבים כמו השלבים המאוחרים של סטונהנג' כמו גם סיהנג'.
ישנו ויכוח בין הארכאולוגים אם אנשי הביקר היו גזע שהיגר אל בריטניה בהמוניו מהיבשת, או שהידע וההתנהגות שהגיעו מהם לבריטניה (ולבסוף לשאר מערב אירופה) הובאו יחד עם הסחר.
לחלופין, ייתכן כי מספר אנשי ביקר שליטים היגרו לבריטניה והחלו לשלוט באוכלוסייה המקומית בדרך זו או אחרת.
יש עדויות להפרעה יחסית גדולה בתבניות החברתיות בסביבות המאה ה-12 לפנה"ס, שמלומדים אחדים מחשיבים אותה כפלישה (או לפחות להגירה המונית) אל תוך החלק הדרומי של בריטניה.
דבר זה הורגש לא רק בבריטניה או באירופה, אלא גם מעבר לה; אימפריות רבות מהמזרח־הקרוב נפלו והתפוררו, או לפחות חוו בעיות רבות ופושטים אגאיים המכונים 'אנשי־הים' שלטו על רוב המזרח התיכון.
בסביבות 750 לפני הספירה חישול הברזל הגיע לבריטניה מדרום אירופה.
ברזל היה יותר חזק ומלא מברונזה, וכניסתו לבריטניה מסמלת את תחילת תקופת הברזל.
הברזל שינה לחלוטין צדדים רבים בחיי הבריטים, בעיקר בחקלאות; חודי מחרשות מברזל יכלו לחרוש אדמה במהירות ובעומק רבים יותר מאשר עץ או ברונזה, וגרזנים מברזל יכלו לגדוע עצים ויערות ביעילות רבה הרבה יותר.
בסביבות שנת 900 לפני הספירה, החברה הבריטית השתנתה שוב.
עד שנת 500 לפני הספירה התפשטה התרבות הקלטית לכל האיים הבריטיים.
לקלטים הייתה אמנות מפותחת והם יצרו חרבות מסוגננות רבות מברזל ומברונזה, ותכשיטים מדהימים למראה.
בתקופת הברזל הייתה תושבי האי מחולקים לקבוצות חברתיות קטנות שבראשן עמד ראש השבט.
כשמספר האנשים גדל, קרבות ומלחמות פרצו בין שבטים יריבים.
הדבר הוביל לבניית מבצרי גבעה.
למרות שמבצר הגבעה הראשון נבנה בסביבות שנת 1,500 לפני הספירה, שיא בנייתם הגיע בזמן תקופת הברזל המאוחרת.
משקים גדולים יצרו אוכל בכמויות תעשייתיות, ומקורות רומאים מספרים שהבריטים ייצאו כלבי ציד, עור חיות ועבדים.
המאות האחרונות של תקופת הברזל לפני פלישת הרומאים
במאות האחרונות לפני הפלישה הרומית באו לאי מהגרים פליטים מגאליה (האזור שכיום הוא צרפת ובלגיה), שברחו מהתפשטות האימפריה הרומית.
מסביבות שנת 175 לפני הספירה הם התיישבו באזורי קנט, הרטפורדשייר ואסקס, והביאו איתם את המיומנות לייצור חרס יותר טוב מכל מה שנעשה קודם בבריטניה.
הגאלים, שהושפעו מתרבות האימפריה הרומית, יצרו את היישוב הראשון בבריטניה שהיה גדול מספיק להיקרא עיר.
מאות אלו ראו גם עלייה באיכות החיים באיים, כמו גם במורכבותם.
בסביבות שנת מאה לפני הספירה החלו להשתמש במוטות ברזל כבמטבע, בעוד המסחר הפנימי ועם היבשת פרח, בעיקר בזכות המינרלים הרבים שמצויים בבריטניה.
המטבעות פותחו, מבוססים על סוגים מהיבשת אבל נושאים שמות של ראשי שבטים מקומיים.
כאשר האימפריה הרומית התרחבה צפונה, היא החלה לגלות עניין בבריטניה.
500,000 לפני הספירה - בני אדם מהגרים לבריטניה מאירופה.
6,500 לפני הספירה - המים גואים ומנתקים את בריטניה מאירופה היבשתית.
2,100 לפני הספירה - עידן הברונזה מתחיל.
2,050 לפני הספירה - סטונהנג' נבנית.
1,200 לפני הספירה - כפרים קטנים מתחילים להיווצר; השבטים מתחילים להתיישב.
750 לפני הספירה - עידן הברזל מתחיל; האוכלוסייה באותה תקופה בבריטניה מוערכת בכ-150 אלף.
500 לפני הספירה - הקלטים מופיעים במרכז אירופה ומתקדמים לעבר בריטניה.
ז'אן אנטלם ברייה סאווארן , משפטן, פוליטיקאי וסופר צרפתי, כיהן כראש עיר ושופט בבית משפט לערעורים.
נולד בעיירה הצרפתית בלה (Belley) ב-1755. היה בן הזקונים במשפחה המונה שמונה ילדים.
לא ידוע רבות אודות אימו, קלודין-אורור רקמייה, והוא לא התייחס אליה בכתביו.
אביו, מרק אנטלם ברייה, היה עורך דין וראש עיר.
שם משפחתו השני, סאווארן, הוא על שם דודתו של אביו, שנפטרה טרם הולדתו, והורישה לאביו את הונה בתנאי שיאמץ את שמה.
לאחר שלמד משפטים, כימיה ורפואה בדיז'ון, הצטרף לאיגוד עורכי הדין בבלה.
ב-1789 הוא נבחר כנציג לאספה הלאומית שם זכה לפרסום מסוים בעקבות נאום שנשא התומך בעונש המוות.
בשובו לאזורו הוא נבחר כנשיאו של בית הדין האזרחי באן ואחר-כך התמנה לראש עיר ומפקד המשמר הלאומי.
נפילתם של הז'ירונדינים בשלטון הטרור, אילצה אותו לצאת לגלות היות שבית הדין המהפכני האשים אותו במתינות וזימנו אליו.
ברייה נזכר שיום לפני עזיבתו לשווייץ סעד ארוחה בלתי נשכחת ביורה ונהנה מפריקאסה של תרנגול, המעוטרת בפטריות כמהין.
שהוגשה עם כמות נדיבה ומתוקה של יין מתוק.
הוא נדד גם לשווייץ, הולנד ואנגליה ודר שלוש שנים בארצות הברית.
חי שלוש שנים בניו יורק והתפרנס שם מנגינה בכינור עבור תיאטרון John Street בניו יורק ומלימוד צרפתית.
באמריקה הוא גילה את תרנגול ההודו הצלוי ואת הארנב הוולשי.
הוא לימד שף בוסטוני את אומנות טריפת הביצים וזכה ממנו במתנת מאכל רגל צבי שהובא במיוחד בשבילו מקנדה.
הוא נהנה מצלי קדירה של אווז, מקורנביף ומפונץ'.
ב-1797 קיבל אישור לשוב לצרפת, אך כל רכושו נגזל ממנו, כולל היקב שבבעלותו.
לאחר מספר עבודות זמניות התקבל למשרת שופט בבית הדין העליון לערעורים, תפקיד בו כיהן עד ליום מותו.
ברייה סאווארן, ששרד את תהפוכות משטריה של צרפת, מת כתוצאה מדלקת ריאות, בה לקה לאחר שהשתתף במיסה לזכרו של לואי ה-16. הוא מת בסן-דני ב-1826.
נותר רווק כל ימיו והיה בעל המנהג המוזר לאכול 24 אויסטרים בכל בוקר.
את עיתותיו הפנויות נהג לבלות בטובות שבמסעדות צרפת כמו Very, Beauvilliers, Tortoni ולה גראן ופור.
פרסם ספרים רבים ומסות על פוליטיקה, משפט, כלכלה והיסטוריה, כמו גם מסה על הדו-קרב, שכולם נשכחו בימינו.
התעניין גם בכימיה, ארכאולוגיה ואסטרונומיה.
נהג לארח לעיתים קרובות בביתו שברחוב רישילייה (Richelieu) שבפריז.
ובישל במו ידיו, תבשילים כמו חביתת טונה, חוגלה ממולאת ומעוטרת בתפוזים, ופילה בקר עם פטריות כמהין.
ספרו החשוב הוא LA PHYSIOLOGIE DU GOUT (פיזיולוגיית הטעם) שיצא לאור ב-8 בדצמבר 1825, חודשים ספורים לפני מותו, הוא פרסם את הספר תחת פסבדונים, וזה נהפך בן לילה לקלאסיקה ועורר את התעניינותם של גדולים רבים ובהם הסופר באלזאק, השף המטאור קארם, והמרקיז דה קיסי (de Cussy) ותורגם לשפות רבות.
הספר הושפע מהתעניינותו במדע וברפואה והוא יצר גישה חדשה אל הקולינריה, כאל מדע, בכך הושפע סבארין מהתעניינותו בכימיה, פיזיקה, רפואה ואנטומיה.
הספר נזכר כיום בעיקר בשל אמרות כנף המופיעות בשני עמודיו הראשונים, כמו גם האנקדוטות הממלאות את דפיו, והיותו אחד מספרי היעץ החשובים ביותר בנושא הבישול נשכח היום כמעט לחלוטין.
ברייה סאווארן הושפע בספרו מחברו הקרוב ביותר ובן עירו אנתלם רישראן (Anthelme Richerand) שכתב ספר בשם New Elements of Physiology.
הספר אף נכתב בבית הכפר של חברו רישראן.
שם משפחתו של ברייה סאווארן ניתן למגוון עיטורי מזון העשויים מפואה גרה ופטריות כמהין שחברו לתפוחי אדמה, ובשר ציד או טלה, או שיכלו לשמש כמילוי לחביתה.
קישוט אחר הנושא שם זה מבוסס על חתיכות אספרגוס, המבושלות בעדינות עם ביצים.
סברינה (צרפתית: Savarin) היא עוגת שמרים מתובלת ברום הקרויה על שמו.
בשנת 1930 פותחה בנורמנדי גבינה רכה העשויה מחלב פרה במרקם וטעם דומים לגבינת ברי הקרויה על שמו.
טיבריוס קלאודיוס קיסר בריטניקוס (12 בפברואר 41 - 11 בפברואר 55) היה אציל רומאי מהשושלת היוליו-קלאודית ובנו של קיסר רומא, קלאודיוס.
בנוסף לכך, הקיסר טיבריוס היה דודו מדרגה שנייה מצד אביו, הקיסר קליגולה היה בן דודו מצד אביו, והקיסר נירון היה אחיו החורג, גיסו והבן של בת דודתו, אגריפינה הצעירה.
בריטניקוס נולד בשם טיבריוס קלאודיוס גרמניקוס, כחודש אחרי עליית אביו, קלאודיוס, לשלטון.
מאחר שהיה בנו הבכור של הקיסר (בן אחר של קלאודיוס נפטר כמה עשרות שנים לפני כן), סומן מלידתו כיורש פוטנציאלי.
כשהיה בן שנתיים הציע הסנאט לאביו את תואר הכבוד "בריטניקוס" לציון כיבושה של בריטניה על ידי האימפריה.
קלאודיוס עצמו סירב לתואר, ובחר להעניק אותו לבנו.
בריטניקוס היה כלי במזימתם של אמו ולריה מסלינה ובעלה גאיוס סיליוס.
בשנת 48 הם תכננו להדיח את קלאודיוס ולהמליך תחתיו את בריטניקוס וכך לשלוט כעוצרים מטעם הילד הצעיר.
מזימתם נכשלה והם הוצאו להורג על ידי קלאודיוס.
אחרי חשיפת הקשר, נישא קלאודיוס לאחייניתו, אגריפינה הצעירה, ואימץ את בנה נירון.
הוא קבע את בנו המאומץ כיורשו.
דבר זה פגע במעמדו של בריטניקוס.
לפי ההיסטוריון טקיטוס האחים החורגים לא הסתדרו ביניהם: בריטניקוס המשיך לקרוא לנירון בשם הלידה שלו, ונירון טען שבריטניקוס הוא לא באמת בנו הביולוגי של קלאודיוס.
בשנת 54 בריטניקוס היה על סף ההגעה לגיל הבגרות, לפי החוק הרומאי, ודבר זה חיזק את מעמדו כיורש.
לפי ההיסטוריון סווטוניוס, קלאודיוס שקל להתגרש מאגריפינה, להדיח את בנה נירון ולמנות את בריטניקוס כיורשו היחיד.
בנאומו האחרון לפני הסנאט, קלאודיוס התייחס לבריטניקוס ולנירון כשווים.
קלאודיוס נרצח ב-13 באוקטובר 54 על ידי אגריפינה לפני שיכול היה לשנות את סדרי הירושה.
בריטניקוס ואחיותיו ננעלו בביתם כדי להבטיח שאף אחד לא יוכל לאיים על מעמדו של נירון.
בנוסף, צוואתו האחרונה של קלאודיוס נגנזה, משום שבריטניקוס הוזכר בה כיורש אפשרי.
תומכו העיקרי של בריטניקוס, טיבריוס קלאודיוס נרקיסוס, הוצא להורג.
אגריפינה, ששלטה באימפריה באמצעות בנה נירון, התחילה לחפש לו מחליף כתוצאה מסכסוך שפרץ ביניהם.
בריטניקוס נתפס בעיניה כמועמד מתאים.
נירון הבין שבריטניקוס מסכן את שלטונו.
הוא הרעיל אותו בזמן מסיבה.
בריטניקוס נפטר ב-11 בפברואר 55, יום אחד לפני יום הולדתו ה-14 וחודש לפני מועד הפיכתו לבוגר על פי החוק הרומאי.
לפי סווטוניוס, הקיסר טיטוס היה חברו הקרוב של בריטניקוס.
הוא טען שישב עם בריטניקוס בארוחתו האחרונה וטעם מהאוכל המורעל שהרג אותו.
בזמן שלטונו הקים טיטוס פסלים וטבע מטבעות לזכר חברו המת.
בריידן תומסון היה מנצח סקוטי.
תומסון נולד באייר שסקוטלנד ב-16 ביולי 1928. עמד בראש כמה תזמורות בריטיות, ביניהן הפילהרמונית של ה-BBC, תזמורת ה-BBC הלאומית של ויילס ותזמורת אלסטר.
כמו כן כיהן לזמן קצר כמנצח הראשי של התזמורת הסקוטית הלאומית, הסקוטי השני שכיהן במשרה זו.
תומסון היה פרשן מושבע של מוזיקה בריטית: המחזור השלם של הסימפוניות מאת ארנולד באקס בניצוחו, שיצא בחברת ההקלטות צ'אנדוס, זכה להערכה רבה.
תומסון הקליט גם את המוזיקה התזמורתית של ראלף ווהן ויליאמס.
לדעת מבקרים רבים, הקלטותיו האחרונות לסימפוניות ה-4 וה-6 של קרל נילסן הן בין הפרשנויות הטובות ביותר ליצירות אלה.
הקלטותיו של תומסון את הפואמות הסימפוניות של באקס ויצירות תזמורתיות אחרות יצאו לאחרונה מחדש על גבי תקליטורים.
בריטניקה לנוער היא אנציקלופדיה לנוער שיצאה לאור בישראל בשנים 1977–2004, והתבססה על האנציקלופדיה Children's Britannica, שהחלה לצאת לאור בשנת 1960 על ידי הסניף הלונדוני של אנציקלופדיה בריטניקה.
עורכה של Children's Britannica היה ג'ון ארמיטאג', ומרבית כותביה היו בריטים.
יועצים לעריכה היו המנהל, הצוות והתלמידים של בית הספר היסודי על שם ויליאם אוסטין בלוטון, בדפורדשייר.
ב-1975 יזם נחמן אוריאלי, מנכ"ל הוצאת עם עובד, את הדפסת האנציקלופדיה בעברית.
"בריטניקה לנוער" יצאה לאור ב-15 כרכים על ידי חברת "אנציקלופדיות לנוער בע"מ", ותוארה על ידה כ"אנציקלופדיה בינלאומית לישראל".
להבדיל ממתחרותיה (מכלל - אנציקלופדיה לנוער, יבנה - האנציקלופדיה לנוער ואנציקלופדיה אביב), שהופיעו בניקוד מלא, "בריטניקה לנוער" הופיעה ללא ניקוד (שמות הערכים נוקדו, ולעיתים נוקדו מילים מסוימות בגוף הערכים).
אף שהתבססה על Children's Britannica, ערכים רבים בה, בפרט בנושאי ישראל ויהדות נכתבו במיוחד למהדורה העברית.
"נוסף לכך, ניתן בערכים מסוימים פירוש ועיבוד מקורי בידי 'אנציקלופדיות לנוער בע"מ' במקום תרגום גרידא של המקור".
ערכי "בריטניקה לנוער" כללו גם תצלומים רבים, בצבע ובשחור לבן, תרשימים ומפות.
לשם הכנת המהדורה העברית הוקמה מערכת שבראשה עמד פרופ' שניאור ליפסון ממכון ויצמן למדע, וחבריה היו פרופ' יוסף גורני, הרב שמואל אבידור הכהן, הרב ח"כ מנחם הכהן, ד"ר כרמי יוגב, מנהל גימנסיה הרצליה, אל"ם (מיל.) גרשון ריבלין, פרופ' רינה שפירא ופרופ' נתן שרון.
העורך הכללי היה דוד שחם.
כן פעל צוות של עורכים ויועצים מדעיים, ובהם נחמיה בן אברהם - ספורט, פרופ' יהואש הירשברג - מוזיקה, ד"ר מאיר פעיל - צבא ופרופ' דרור שדה - אסטרונומיה.
העיתונאי זאב גלילי השווה בין "בריטניקה לנוער" לבין "מכלל", והתאכזב לגלות שב"בריטניקה לנוער" אין ערך על מסכת אבות.
הוא הוסיף וציין כי: .
בשנת 1993 יצא לאור כרך "עדכונים והשלמות", שהעורך הראשי שלו הוא עמנואל לוטם.
בשנת 1996 יצאה לאור מהדורה חדשה, ב-17 כרכים, שנקראה הבריטניקה החדשה לנוער, ובכותרת המשנה: "אנציקלופדיה עברית-בינלאומית".
המו"ל, "אנציקלופדיות לנוער בע"מ", תואר כחברה מיסודם של החברה להשקעות של בנק הפועלים בע"מ, ידיעות אחרונות - ספרי חמד וכתר הוצאה לאור בע"מ.
העורך האחראי הוא יון פדר והעורך הכללי - ד"ר מירון בנבנישתי.
גם מהדורה זו לוותה בעורכי מדורים ויועצים מדעיים, ובהם אליק מישורי (אמנות פלסטית), ד"ר יחיעם ויץ (היסטוריה, מדינת ישראל והציונות), פרופ' יהואש הירשברג (מוזיקה), פרופ' יעקב נאמן (משפטים), מנחם גרנית (מוזיקה פופולרית ישראלית ובינלאומית) וד"ר עמנואל לוטם (מתמטיקה, פיזיקה ואסטרונומיה, טכנולוגיה, כימיה וביוכימיה).
דפי הפתיחה של "הבריטניקה החדשה לנוער" מעידים על הזיקה בינה ובין קודמתה, "בריטניקה לנוער":
הבריטניקה החדשה לנוער מתבססת על האנציקלופדיה הישראלית לצעירים בריטניקה לנוער.
היא הותאמה לקורא הישראלי ולתוכנית הלימודים הישראלית.
נוספו לה מספר ניכר של ערכים, הקשורים במדינת ישראל ובארץ ישראל, ביהדות ובציונות, בטבע הארץ ובנופיה.
כמו כן נכללו בה ערכים כלליים הנמצאים בתחום התעניינותו של הצעיר הישראלי.
הדוגמאות שהובאו בכל ערך הותאמו למציאות הישראלית.
האנציקלופדיה הנוכחית, הבריטניקה החדשה לנוער, היא ברובה אנציקלופדיה חדשה לגמרי, שכל ערכיה עודכנו, הורחבו, תוקנו והושלמו, ורבים מהם חדשים לחלוטין.
מהדורה אחרונה של "הבריטניקה החדשה לנוער" יצאה לאור בשנת 2004.
מהדורה מוקלטת של האנציקלופדיה (40 תקליטורים בפורמט MP3) הופקה על ידי הספרייה המרכזית לעיוורים כבדי ראייה ומוגבלים.
ברייה (בגעז: ባርያ) הוא מונח אתיופי שמשמעותו עבד.
לאחר שהעבדות נאסרה באתיופיה, המונח הפך לכינוי גנאי לאנשים בעלי עור שחור כהה.
במקור המונח ברייה הוא אחד מהשמות של קבוצה אתנית בשם נארה שהאתיופים שברמה השתמשו בהם כמקור לעבדים ושהיו אחת מהקבוצות שכונו שנקלה.
מאוחר יותר השם ברייה היה למילה בשפות האתיו-שמיות שמשמעותו עבד והניגוד למונח צ'ווה ("בן חורין").
ההבדלים בין צ'ווה לברייה מובאים במונחים של צבע עור.
הברייה נחשבים כבעלי עור שחור (אמהרית: ጥቑር - טקור) לעיתים ללא קשר לצבע עורם במציאות, בעוד שהצ'ווה הם בעלי צבע עור חום-אדמדם (ቀይ - קיי).
מבחינת אלו המזוהים עם צבע העור חום-אדמדם הצבע שחור מזוהה עבדות.
בקרב החברה הנוצרית האתיופית הברייה אינו מאמץ את דת אדונו וזאת משום שלנוצרים אסור להיות עבדים.
אצל ביתא ישראל, לא היה, אך מעמדם נשאר כפי שהוא ואינו משתנה.
נישואים בין ברייה לצ'ווה אסורים, ברוב המקרים נישואים של ברייה עם צ'ווה מתרחשים כאשר מעמדו החברתי של הצ'ווה הוא נמוך.
ברייה שמשתייכים לקבוצות דת שונות אסורים בנישואי בניהם.
צאצאי עבדים ומעורבים נחשבים גם הם לברייה כאשר הזיכרון הגנאלוגי משמש ככלי לזיהוי.
בריטניה החדשה הוא האי הגדול ביותר בארכיפלג ביסמרק שבפפואה גינאה החדשה.
בין האי לבין פפואה גינאה החדשה עצמה מפריד מצר דמפייר, ובין האי לבין אירלנד החדשה מפרידה תעלת סנט ג'ורג'.
היישובים העיקריים באי הם רבאול/קוקופו וקימבה.
זהו האי ה-38 בגודלו בעולם: שטחו הכולל הוא 35,144 קמ"ר.
אזור מישורי החוף של האי שטוחים, ופני האי הררי.
הגבוה בהרי האי הוא הר סינוויט שברכס ביינינג במזרח האי, אשר גובהו 2,438 מטרים.
מרבית שטח האי מכוסה ביערות גשם צפופים.
באי מספר הרי געש פעילים ובהם אולאוון (הגבוה בהרי הגעש של פפואה גינאה החדשה), לאנגילה, הרי גארבונה, רכס סולו והרי הגעש טבורבור ווולקן בקלדרת רבאול.
הר הגעש טבורבור התפרץ בשנת 1994 וגרם הרס רב לבירת האי רבאול.
בעקבות ההרס וההתפרצות לא שוקמו חלקים רבים מהעיר המכוסים אפר געשי והבירה עברה לעיירה קוקופו הסמוכה.
האי שייך לאזור האיים - אחד מחמשת אזורי פפואה גינאה החדשה והוא מחולק לשני מחוזות:
מזרח בריטניה החדשה שבירתו כיום קוקופו (בעבר הייתה הבירה רבאול);
מערב בריטניה החדשה שבירתו קימבה.
ב-27 בפברואר 1700 הגיע לאי חוקר הארצות האירופאי הראשון ויליאם דמפייר אשר נתן לאי את השם הלטיני "נובה בריטניה" (Nova Britannia - בריטניה החדשה).
בנובמבר 1884 הכריזה גרמניה על פרוטקטורט בארכיפלג בריטניה החדשה, ושינה את שם האי ל"ניופומרן" (Neupommern - פומרניה החדשה), במקביל שונה שם האי הסמוך אירלנד החדשה ל"נוימקלנבורג" (Neumecklenburg - מקלנבורג החדשה).
לקבוצת האיים ניתן השם ארכיפלג ביסמרק והם נוהלו כקולוניה גרמנית בשם גינאה החדשה הגרמנית.
בשנת 1909 הגיע אוכלוסיית האי המקומית למספר תושבים משוער של כ-190,000 תושבים מקומיים (ורק 474 מתיישבים לבנים), אשר התגוררו בבירת האי דאז הרברטשו (Herbertshöhe) - כיום קוקופו.
כלכלת האי התבססה על החקלאות ובעיקר על גידולי קופרה, כותנה, קפה וגומי.
המתיישבים הלבנים התגוררו בסמוך לבירת האי ונמנעו מלהיכנס ליערותיו מפחד השבטים המקומיים.
ב-11 בספטמבר 1914 התרחש באי אחד מהקרבות הראשונים של מלחמת העולם הראשונה עת שצי אוסטרליה נחת באי וכבש אותו מידי הכוחות הגרמניים.
בשנת 1920 הכריז חבר הלאומים כי האי יהפוך לחלק מטריטוריית גינאה החדשה במנדט של אוסטרליה.
סמוך לאחר הצטרפות יפן למלחמת העולם השנייה, בשנת 1942, הפציץ חיל האוויר היפני את רבאול והרס את העיר.
ב-23 בינואר 1942 נחתו כוחות הצי הקיסרי היפני באי, ובעקבות ניצחונם בקרב רבאול נכבש האי ונותר תחת שלטון יפני עד שנת 1944. היפנים בנו באי בסיס צי גדול אשר שימש כבסיס לנחיתה הכושלת שלהם בפורט מורסבי.
חיילי צי ארצות הברית נחתו במערב האי בשנת 1944 והקיפו את הבסיסים היפניים ברבאול מבלי לכבוש אותם.
בסיסים אלה פונו על ידי היפנים באוגוסט 1945, במהלך נסיגתם צפונה.
באי מתגוררות שתי קבוצות אוכלוסייה מקומיות: הפפואנים המתגוררים באי עשרות אלפי שנים והאוסטרונסיאנים שהגיעו לאי לפני כאלפיים שנים.
באי מדוברות עשר שפות פפואניות מקומיות וכ-40 שפות אוסטרונזיות.
השפות הרשמיות באי הן אנגלית וטוק פיסין.
בריטניה שלחה משלחת לכל אחד מאירועי המשחקים הפאראלימפיים מראשיתם, הן במשחקי הקיץ, והן במשחקי החורף.
המשלחת הבריטית היא אחת המשלחות המצליחות בתולדות המשחקים.
בריטניה ארחה, במשותף עם ארצות הברית, את המשחקים הפאראלימפיים ניו יורק וסטוק מנדוויל (1984), ופעם אחת לבדה בהמשחקים הפאראלימפיים לונדון (2012).
בריטניה היא בין המדינות המצליחות ביותר בתולדות המשחקים הפאראלימפיים.
נכון למשחקי 2020, בכל משחקי הקיץ הייתה בריטניה מדורגת בין חמש המדינות המובילות בטבלת המדליות, אולם מעולם לא הוליכה את הטבלה.
בשל מעמדה הייחודי של צפון אירלנד, הנמצאת על האי אירלנד, רשאים ספורטאים מהאומה, בדומה לחברי המשלחת האולימפית, לבחור האם לייצג במשחקים את בריטניה או אירלנד.
ראשיתם של המשחקים הפאראלימפיים הוא במשחקי סטוק מנדוויל שהחל לארגן סר לודוויג גוטמן באנגליה בשנת 1948 לחיילים שנפגעו בעת שירותם במלחמת העולם השנייה וסבלו מפגיעות בעמוד השדרה.
המשחקים, שיועדו למשתתפים המרותקים לכיסאות גלגלים בלבד, התקיימו באנגליה עד שנת 1960. המשחקים התקיימו לראשונה מחוץ לאנגליה ברומא לאחר אולימפיאדת הקיץ באותה שנה.
משחקים אלה נחשבים למעשה ל הראשונים.
אל המשחקים הפאראלימפיים רומא (1960) שלחה בריטניה משלחת של 31 ספורטאים (18 גברים ו-13 נשים) המשלחת הגדולה ביותר שנשלחה למשחקים אלו.
באולימפיאדה התקיימו תחרויות בשמונה ענפים: קשתות, אתלטיקה, חץ וקשת, סנוקר, שחייה, טניס שולחן, כדורסל וסייף, והמשלחת הבריטית הצליחה לזכות במדליה בכל אחד מהם.
המשלחת הבריטית למשחקים הצליחה לזכות ב-55 מדליות מהן 20 מדליות זהב פאראלימפיות, ודורגה במקום השני בטבלת הזכיות אחרי איטליה המארחת.
במדליית הזהב הראשונה אי פעם לטובת בריטניה זכתה הקשתית Margaret Maughan כשזכתה בתחרות לנשים עם תוצאה של 484 נקודות.
בתחרויות האתלטיקה בלט דיק תומפסון שזכה בארבע מדליות זהב, ומדליית ארד אחת, אם כי בשל מיעוט המשתתפים התחרו רק שלושה אתלטים בכל מקצוע.
במשחקי טניס השולחן זכה טומי טיילור במדליית הזהב הן בטורניר היחידים (קטגוריה A) והן בטורניר הזוגות, ואילו השחיינית אנדרסון זכתה בשלוש מדליות זהב במקצים בהם שחתה לבדה.
ב השתתפה משלחת בריטית גדולה יותר, שכללה 39 ספורטאים (24 גברים ו-15 נשים), שנייה בגודלה רק למשלחת האמריקאית, ושבה עם 61 מדליות, מהן 18 מדליות זהב, ודורגה במקום השני.
במשלחת הבריטית בלטה האתלטית קרול בריאנט שזכתה בשתי מדליות זהב באתלטיקה, טיילור שזכה בשתי מדליות זהב נוספות בטניס שולחן, ודיק תומפסון, שזכה בחמש מדליות פאראלימפיות, בהן שתי מדליות זהב, ושבר את שיא העולם בתחרות זריקת האלה עם הטלה למרחק של 36.67 מטרים.
ב המשיכה בריטניה להגדיל את המשלחת.
היא שלחה למשחקים משלחת של 75 ספורטאים (51 גברים ו-24 נשים) וסיימה במקום השני בדירוג המדליות פעם נוספת עם 69 מדליות, מהן 29 מדליות זהב.
במשלחת בלטה שנית בריאנט כשזכתה בשתי מדליות זהב באתלטיקה, במרוץ ל-60 מטרים ובסלאלום, מדליית זהב נוספת במשחק הזוגות של טניס השולחן, ומדליית כסף בטורניר היחידים.
על מדליות אלו הוסיפה בריאנט מדליית כסף בתחרות השחייה במקצה ל-100 מטר בסגנון חזה, כשנכנעה רק לשיא עולם של אורה גולדשטיין, ומדליית ארד בפנטאתלון.
אל המשחקים הפאראלימפיים היידלברג (1972) שלחה בריטניה משלחת של 72 ספורטאים (47 גברים ו-25 נשים), שנייה בגדלה רק למשלחת הגרמנית.
המשלחת שבה למולדתה עם 52 מדליות, מהן 16 מזהב, ודורגה שלישית בטבלת המדליות.
בין ספורטאיה של בריטניה במשחקים בלטה פעם נוספת קרול בריאנט, שזכתה במדליית זהב במירוץ ל-60 מטר (קטגוריה 4), עם תוצאה של 15.8 שניות, במדליית זהב קבוצתית במקצה שליחים ל-4X40 מטר, ובמדליה נוספת באתלטיקה כשקטפה את הארד בקרב חמש עם 3,802 נקודות.
על שלוש המדליות באתלטיקה הוסיפה בריאנט מדליית זהב בטורניר היחידים בטניס שולחן, ואף זכתה במדליית זהב בתחרות הסייף בסגנון רומח, ללא הפסד.
עוד בלטה במשלחת האתלטית B.Howie, שהייתה שותפה למדליית הזהב במירוץ ה-4X40 שליחים, וזכתה גם במדליית הזהב במירוץ ל-60 מטרים (קטגוריה 3) עם תוצאה של 15.7 שניות, ובסלאלום עם 58.2 שניות.
ב סיימו ספורטאיה הנכים של בריטניה במקום החמישי בדירוג המדליות הכללי, הדירוג הנמוך ביותר בתולדות המשלחת, עם 94 מדליות, מהן 29 מדליות זהב פאראלימפיות.
נבחרת הכדורסל של הבריטים הצליחה להעפיל משלב הבתים של הטורניר, אולם הודחה בשלב רבע הגמר כשהפסידה לנבחרתה של ישראל, שהמשיכה עד למדליית הכסף, בתוצאה 60-26.
עיקר הצלחתה של בריטניה במשחקים אלו היו בבריכת השחייה.
השחיין מייק קני, שהפך לאחד מגדולי ספורטאיה הפאראלימפיים של בריטניה, השתתף במשחקים לראשונה, זכה בשלוש מדליות זהב, תוך שבירתם של שלושה שיאי עולם.
במקצה ל-25 מטרים בסגנון גב הוא קבע שיא עולם 30.23 שניות, במשחה ל-25 מטרים חזה הוא קבע שיא של 42.56 שניות, ובמקצה ל-25 מטרים חופשי העמיד את השיא על 31.59 שניות.
במשלחת בלטה גם השחיינית מ.
וון שזכתה בארבע מדליות זהב אישיות, ומדליית זהב קבוצתית אחת.
היא זכתה במדליית הזהב בכל הסגנונות במשחים ל-100 מטרים (קטגוריה D) ובמקצה הקבוצתי ל-4X50 מסגנון מעורב.
אל המשחקים הפאראלימפיים ארנהם (1980) שלחה בריטניה משלחת של 96 ספורטאים (65 גברים ו-31 נשים) שהצליחו לזכות ב-100 מדליות, מהן 47 מדליות זהב פאראלימפיות, אשר דירגו את בריטניה פעם נוספת במקום החמישי בדירוג המדליות.
עיקר הצלחתה של המשלחת הייתה במשחקי הכדורת דשא, בה זכתה המשלחת ב-24 מדליות, מהן 12 מדליות זהב ודורגה ראשונה בענף זה כשהשנייה לה, אירלנד, זכתה בארבע מדליות בלבד.
גם בתחרויות השחייה ידעה בריטניה הצלחה מכובדת, כשזכתה ב-25 מדליות, מהן 18 מדליות זהב, ודורגה שישית בענף.
מייק קני זכה בשלוש מדליות זהב נוספות בתחרויות ל-25 מטרים, תוך שהוא שובר גם שני שיאי עולם, בסגנון חזה עם 38.98 שניות, ובסגנון חופשי עם 30.43 שניות.
וון זכתה בשלוש מדליות זהב אישיות תוך שבירת שלושה שיאי עולם במשחים ל-100 מטרים, ומדליית כסף אחת.
שחיינית נוספת שבלטה במשלחת היא איזבל בר שזכתה בשלוש מדליות זהב במקצים ל-25 מטרים (קטגוריה C1), אם כי במקצה בסגנון חזה שחתה לבדה, ובמקצים בסגנונות גב וחופשי התחרתה מול מתמודדת נוספת אחת בלבד.
ניו יורק וסטוק מנדוויל 1984
את המשחקים שהתקיימו בשנת 1984 ארחה בריטניה במשותף עם ארצות הברית.
בתחילה אמורים היו המשחקים להתקיים באוניברסיטת אילינוי, אולם ארבעה חודשים לפני תחילת המשחקים הודיעה האוניברסיטה שלא תוכל לקיימם בשל קשיים כלכליים, ובית החולים שבסטוק מנדוויל, בו התקיימו משחקי סטוק מנדוויל לקח על עצמו את האירוח.
בריטניה שלחה למשחקים משלחת של 227 ספורטאים, שהצליחו לזכות שיא כל הזמנים של בריטניה עם 331 מדליות מהן 107 מזהב, שנייה רק למשלחת האמריקאית.
הבריטים דורגו במקום השני בתחרויות האתלטיקה עם 161 מדליות, מהן 63 מדליות זהב, ובמקום הראשון בכדורת דשא, עם 15 מדליות.
האתלטית איליין הרפר זכתה בשלוש מדליות זהב וקבעה שני שיאי עולם, בזריקת אלה (קטגוריה C3) עם תוצאה של 12.38 מטרים, ובסלאלום עם תוצאה של 2:47.80 דקות.
בתחרויות השחייה זכה קנת קיירנס בחמש מדליות פאראלימפיות (קטגוריה B1) מהן ארבע מדליות זהב.
מייק קני זכה בחמש מדליות זהב נוספות, וקבע שני שיאי עולם ב-25 מטר חופשי עם 28.91 שניות, ו-25 מטר גב עם 29.04 שניות.
גם רובין סורג'נר זכה בארבע מדליות זהב פאראלימפיות, וקבע שני שיאי עולם (קטגוריה C4) עם 48.04 שניות במשחה ל-50 מטרים גב, ו-38.33 שניות במקצה ל-50 מטרים בסגנון חופשי.
ב דורגה בריטניה במקום השלישי בטבלת המדליות, כשספורטאיה הצליחו לזכות ב-183 מדליות, מהן 65 מדליות זהב.
המשלחת דורגה שלישית בדירוג המדליות בתחרויות האתלטיקה עם 70 מדליות, מהן 30 מדליות זהב פאראלימפיות, ושלישית גם בדירוג המדליות בבריכת השחייה עם 83 מדליות, מהן 24 מדליות זהב.
הייתה זו השתתפותו האחרונה של מייק קני במשחקים, והוא חזר למולדתו עם חמש מדליות זהב.
במקצה ל-100 מטרים בסגנון חופשי קבע קני שיא עולם של 2:18.48 דקות, ובמקצה ל-50 מטרים חופשי זכה עם תוצאה של 59.84 שניות.
הוא הוסיף שתי מדליות זהב במקצים ל-25 מטרים, עם 31.06 שניות בסגנון גב, ושיא פאראלימפי של 35.56 שניות בסגנון חזה.
קני הוסיף עוד מדליית זהב במקצה ל-75 מטרים בסגנון מעורב עם תוצאה של 1:52.12 דקות.
בתחרויות השחייה בלטה גם בוורלי גול שזכתה בשלוש מדליות זהב (קטגוריה 4) במקצים ל-100 מטר גב, ובמשחים ל-100 ו-400 מטר חופשי, והשחיינית ג'יין סטידבר שזכתה בשתי מדליות זהב, ובשלוש מדליות כסף, ואף קבעה שיא עולם במקצה ל-100 מטר גב (קטגוריה C4) עם תוצאה של 1:57.11 דקות.
באצטדיון האתלטיקה זכה נייג'ל קולטס בשלוש מדליות זהב, בתחרות ל-100 ו-200 מטר, ובקפיצה לגובה עם שיא עולם של 1.91 מטר, ובמדליית הכסף במירוץ ל-400 מטר.
עוד בלט האתלט מייקל ווקר שזכה בארבע מדליות זהב, (קטגוריה C4) תוך שהוא שובר ארבעה שיאי עולם.
בתחרות זריקת האלה הוא קבע תוצאה של 38.12 מטרים, בזריקת הדיסקוס ניצח עם 23.80 מטרים, בהטלת הכידון קבע שיא של 20.62 מטרים, ובהדיפת כדור הברזל קבע שיא עולם רביעי של 7.08 מטרים.
האתלט פול ויליאמס קבע אף הוא שלושה שיאי עולם באתלטיקה (קטגוריה C5) עם 55.02 מטרים בזריקת האלה, תוצאה של 33.56 מטרים בזריקת הדיסקוס, ושיא עולם של 39.14 מטרים בזריקת הכידון.
בנוסף לשלוש מדליות הזהב, זכה ויליאמס גם במדליית הכסף בהדיפת כדור הברזל.
ב כלל משלחת בריטניה 209 ספורטאים (156 גברים ו-53 נשים) שזכו ב-128 מדליות, מהן 40 מדליות זהב.
22 ממדליות הזהב הגיעו מבריכת השחייה בה זכו בסך של 64 מדליות פאראלימפיות.
השחיין כריסטופר הולמס, שזכה בסיאול בשתי מדליות כסף ומדליית ארד אחת, היה הספורטאי הבריטי הבולט במשחקים כשזכה במשחקים בברצלונה בשש מדליות זהב, ומדליית כסף אחת.
הולמס אך שבר שלושה שיאי עולם (קטגוריה B2) כשקבע 1:12.33 דקות במקצה ל-100 מטר גב, תוצאה של 2:33.14 דקות במקצה ל-200 מטר גב, ובמשחה ל-50 מטר חופשי עצר את השעון על 26.07 שניות.
בלטה במשלחת גם השחיינית ג'אניס ברטון שזכתה בשלוש מדליות זהב וארבע מדליות כסף פאראלימפיות (קטגוריה B1) והשחיין פיטר הול שזכה בשלוש מדליות זהב (קטגוריה S2) וקבע שלושה שיאי עולם חדשים בקטגוריה.
במשחקי האתלטיקה בלטה האצנית טני גריי שזכתה בארבע מדליות זהב ומדליית כסף, וקבעה שני שיאי עולם, ושני שיאים פאראלימפיים.
אל המשחקים הפאראלימפיים אטלנטה (1996) שלחה בריטניה את המשלחת הגדולה בתולדותיה כשייצגו אותה 248 ספורטאים (165 גברים ו-83 נשים) המשלחת שבה למולדתה עם 122 מדליות, מהן 39 מדליות זהב.
השחיין כריסטופר הולמס זכה בשלוש מדליות זהב נוספות ומדליית כסף, ואף קבע שיא עולם במשחה ל-100 מטר גב עם תוצאה של 1:07.29 דקות.
בלטה גם השחיינית שרה ביילי, שזכתה בברצלונה בשתי מדליות זהב, זכתה בשלוש מדליות זהב וקבעה שיא עולם ב-200 מטר מעורב (קטגוריה SM10) עם תוצאה של 2:38.38 דקות.
באצטדיון האתלטיקה בלט סטיבן פייטון שזכה בשלוש מדליות זהב, ומדליית ארד במירוץ השליחים, ואף קבע שיא עולם (קטגוריה T37) במירוץ ל-400 מטרים כשעצר את השעון על 54.23 שניות.
ב זכתה המשלחת הבריטית ב-131 מדליות, מהן 41 מדליות זהב פאראלימפיות, שנייה רק לאוסטרליה המארחת.
האצנית טני גריי-תומפסון הייתה הספורטאית הבולטת במשלחת עם ארבע מדליות זהב (קטגוריה T53) בריצות ל-100, 200, 400 ו-800 מטרים.
הרוכב לי פירסון זכה בשלוש מדליות זהב.
גם שחיין דייוויד רוברטס זכה בשש מדליות בהן שלוש מדליות זהב, בניהן מדליית זהב קבוצתית במשחה השליחים 4X100 חופשי, שבר שיא פאראלימפי במקצה ל-100 מטר חופשי (קטגוריה S7) עם תוצאה של 1:03.36 דקות, ושיא עולם במקצה ל-50 מטר חופשי עם תוצאה של 28.58 שניות.
במדליית משחה השליחים זכה עמו גם ג'יימס קריספ שהוסיף שתי מדליות זהב אישיות, עם שני שיאי עולם (קטגוריה S9) של 1:05.15 דקות במשחה ל-100 מטר גב, ו-2:25.33 דקות במשחה ל-200 מטר מעורב.
ב דורגה בריטניה שנייה בטבלת המדליות, עם 94 מדליות, בהן 35 מדליות זהב.
השחיין ג'יימס אנדרסון היה הספורטאי הבולט במשלחת כשזכה בארבע מדליות זהב פאראלימפיות, ואף שבר את שיא העולם במשחה ל-50 מטר חופשי כשקבע תוצאה של 4:49.81 דקות.
דייוויד רוברטס זכה בארבע מדליות זהב ומדליית כסף אחת ופירסון זכה בשלוש מדליות זהב נוספות בתחרויות הרכיבה.
ב הייתה בריטניה שוב שנייה בדירוג המדליות, עם 102 מדליות פאראלימפיות, אחרי סין המארחת שזכתה ב-211 מדליות.
רוכב האופניים דארן קני זכה בארבע מדליות זהב ומדליית כסף אחת, רוברטס זכה בארבע מדליות זהב בבריכת השחייה ופירסון זכה ברכיבה בשלוש מדליות זהב נוספות, בפעם השלישית ברציפות.
במשחקי החורף הפאראלימפיים משתתפת בריטניה מאז ראשיתם ב, בהם הצלחתה של בריטניה פחותה, והמשלחת קטפה את מדליית הזהב הראשונה בתולדותיה ב.
הישגי השיא של המשלחת היו ב בה הצליחו חברי המשלחת לזכות בעשר מדליות פאראלימפיות, ארבע מדליות כסף ושש מדליות ארד.
הספורטאית הבריטית הבולטת במשחקים אלו הייתה דניס סמית שזכתה בשלוש מדליות כסף בהחלקה מהירה.
בריידס הוא כפר בטריטוריה הבריטית מונטסראט שבים הקריבי.
בהתפרצות הר הגעש סופרייר הילס בשנת 1995, נחרבה פלימות' הבירה וננטשה, ודרום האי נאסר לכניסה.
בשנת 1998 הועברו מוסדות השלטון לבריידס, ומאז משמש הכפר כבירת הטריטוריה דה פקטו.
בריי-צ'רוויניה (איטלקית: Breuil-Cervinia; צרפתית וגם פרנקו-פרובנסאלית: Breuil) היא עיירה ואתר סקי במחוז ואל ד'אוסטה שבצפון־מערב איטליה.
העיירה היא פרציונה (תת-יחידה מוניציפלית) של הקומונה ואלטורננש המצויה כ־6 קילומטרים מדרום לה.
שם העיירה מורכב משני שמותיה בצרפתית ובאיטלקית.
מקורו של השם Breuil הוא צרפתי.
זהו שם נפוץ בחבל ואל ד'אוסטה ומשמעותו בדיאלקט המקומי היא "טרסה אלפינית ביצתית".
השם צ'רוויניה מזכיר את צ'רווינו - שמו האיטלקי של הר המטרהורן הסמוך, וניתן למקום בתקופת השלטון הפשיסטי באיטליה.
בשנים האחרונות התקיים מאבק משמעותי סביב שמו של הכפר.
המועצה המקומית אימצה בשנת 2023 את השם ההיסטורי "Le Breuil" (ללא השם באיטלקית) מתוך שיקולים תרבותיים והיסטוריים.
התעוררה התנגדות נרחבת בקרב גורמים פוליטיים ואיגודים אזוריים שטענו כי השינוי עלול לפגוע בתדמית התיירותית של המקום (שכן רבים מהתיירים מכירים את המקום בשם Cervinia ומקשרים אותו לאתר התיירות של הר מטרהורן הסמוך.
לבסוף, בינואר 2025, הוחלט באופן רשמי לשנות את שם המקום ל-"Breuil-Cervinia", שילוב בין השם ההיסטורי לבין השם התיירותי המוכר.
ההחלטה לוותה בביקורת מצד אגודות מקומיות, שטענו כי מדובר בפגיעה במורשת התרבותית והלשונית של האזור.
התיירות בעיירה החלה להתפתח בסוף המאה ה-19 כשמטפסי הרים הגיעו אל המקום והשתמשו בו כבסיס לניסיונות ההעפלה לפסגת המטרהורן והפסגות שסביבו.
עם תחילת תיירות הסקי, בתחילת המאה ה-20, הפכו מדרונות ההרים שמעל העיירה ליעד לתיירי סקי.
ב-1934 הקימו יזמים פיימונטזים את חברת צ'רווינו במטרה להפוך את העיירה ליעד תיירותי מרכזי הכולל מעליות סקי.
ב-1936 נחנך הרכבל הראשון לאתר פלה מייזון (Plan Maison) שהגיע לגובה של 2,555 מטר מעל פני הים.
ב-1939 הקימה חברה אחרת רכבל מפלה מייזון לאתר פלאטו רוסה המצוי על הגבול עם שווייץ בגובה של 3,480 מטר.
בתחילת שנות ה-50 של המאה ה-20, התחדש העניין באתר ובמשך השנים נוספו בו קווי רכבל וקווים הישנים הוחלפו במודרניים יותר.
ב-1991 נבנה הרכבל הנוכחי לפלאטו רוסה הכולל שני קרונות בעלי קיבולת של 140 איש כל אחד.
מתחילת המאה ה-21 החלה החברה המפעילה את האתר לסבול מקשיים כלכליים ניכרים.
ב-2008 מכרה משפחת קרווטו, בעלת השליטה בחברה, כ-70% ממניות החברה לרשויות המחוז ואל ד'אוסטה ויתרת האחזקות בחברה נותרו בידי משקיעים פרטיים.
צ'רוויניה נמצאת בגובה של 2,006 מטר מעל פני הים, לרגלי מורדו הדרומי של הר המטרהורן (באיטלקית: מונטה צ'רווינו, בצרפתית: מון סרוון), בעמק המוקף בהרי קרחון יבשתי.
היא חולקת את אזור הסקי שלה עם אתר הסקי השווייצרי, צרמט, הנמצא מצדו הצפוני של המטרהורן.
הרכס המחבר את שני אתרי הסקי הוא פלאטו רוסה (Plateau Rosa).
חלק ממסלולי הסקי ארוכים מאוד.
אורכו של המסלול הארוך ביותר הוא 22 ק"מ והוא מתחיל בקליין מטרהורן (באיטלקית: פיקולו צ'רווינו) שבשווייץ ומגיע עד ואלטורננש שבאיטליה.
בעמק בו נמצאת העיירה וגם בעיירה עצמה, זורם המרמורה - פלג של הנהר דורה בלטאה.
אחד ממקורות המרמורה הוא לאגו גוייה (Lago Goillet), אגם מלאכותי הנמצא כ-2.3 ק"מ ממזרח לעיירה, בגובה 2,516 מטר.
כאחד מאתרי הסקי הגבוהים באירופה, הטמפרטורות השוררות בעיירה הן בדרך כלל נמוכות ביחס ליישובים האחרים בסביבה ויורד בה שלג לעיתים תכופות בחורף ובאביב.
באתר הסקי שנמצא על הקרחון היבשתי פלאטו רוסה שוררים תנאי גלישה לאורך רוב השנה.
בחודשי החורף הטמפרטורה הממוצעת היא (5-) עד (10-) מעלות צלזיוס ובקיץ 8–10 מעלות צלזיוס.
טמפרטורות אלו גורמות בדרך כלל לשלג להישמר במצב טוב.
לפי שיטת קפן בבריי-צ'רוויניה שורר אקלים תת-ארקטי.
בריידיקנם (שם מדעי: Bradycneme) הוא סוג של דינוזאור תרופוד קטן שחי בקרטיקון לפני 70 מיליון שנה ברומניה.
מאובניו נמצאו ב-1975 ובתחילה נחשבו למאובני ינשוף ענקי.
משמעות השם: "רגליים כבדות", ושם המין הוא על שם הערפד הרומני, דרקולה.
יצור זה התגלה ב-1975 בחפירות בטרנסילבניה, רומניה, בהם נמצאה פיסה של עצם גפיים ועצמות דינוזאור דומה, מסוג Heptasteornis.
תחילה הטקסונומים שבדקו אותו, סברו שאלה עצמות ינשופים ענקיים (בגובה 2 מ') ובהמשך הוא הועבר לסדרת השקנאים.
כיום דעת המחקר מחשיבה את שני הדינוזאורים לשייכים למשפחה אלברזאוריים - בה גם המונונוקיוס, דינוזאור מונגולי אוכל טרמיטים.
כמה חוקרים חושבים שהוא היה שייך למשפחת הטרודוניים.
הדינוזאור חי באי הקדום "האטג", שבים תטיס (כיום ליד העיר האטג ברומניה).
באי זה היו מגוון מינים שעברו גמדות איים.
הדינוזאור היה כנראה אוכל חרקים או טרף קטן דומה שנע בקבוצות קטנות ברחבי האי והתחמק מטורפים גדולים.
הבריידיקנם מופיע בסדרה הכוכב דינוזאור שם הוא ניזון מלטאות ומנבלות של מגיארוזאורים.
בריטניה משתתפת בכל המשחקים האולימפיים לנוער שהתקיימו מאז היווסדם באולימפיאדת הנוער סינגפור (2010).
בריטניה משתתפת גם במשחקי החורף האולימפיים לנוער.
לאורך השנים צברו ספורטאי הנוער הבריטים 53 מדליות, מהן 17 מדליות זהב.
בריטניה זכתה ב-41 מדליות במשחקי הקיץ האולימפיים לנוער, מהן 11 מדליות זהב, ושתים עשרה מדליות במשחקי החורף, מהן שש מדליות זהב.
במשחקי החורף, בריטניה מדורגת במקום הראשון בענף הקרלינג עם שתי מדליות זהב.
המשלחת הראשונה של בריטניה למשחקים האולימפיים לנוער הייתה לאולימפיאדת הנוער סינגפור וכללה 39 ספורטאים שהתחרו ב-16 ענפי ספורט.
המשלחת זכתה בתשעה מדליות, מהן שלוש מדליות זהב.
בתחרות הטרמפולינה לנערים המשלחת דורגה במקום השמיני לאחר שהעפילה לגמר.
בענף האתלטיקה ספורטאי המשלחת זכו בשתי מדליות ארד בריצת 100 מטר וריצת 1000 מטר לנערים והעפילו לשלושה גמרים בהם סיימו במקום הרביעי בריצת 100 מטר לנערות, מקום שישי בריצת 1000 מטר לנערות ומקום חמישי בהטלת כידון לנערות.
בענף השחייה ספורטאי המשלחת זכו בשתי מדליות ארד במשחים 400 מטר לנערות בסגנון שחייה חופשית ו-100 מטר לנערות בסגנון שחיית פרפר והעפלה לגמר במשחה 50 מטר לנערות בסגנון שחיית פרפר בה סיימו במקום השביעי.
המשלחת הגיעה להישגים נאים בענפים שיט עם זכייה במדליית ארד בטורניר הנערים בגלישת רוח על דגם ביט טכנו 293, בדמינטון עם דירוג במקום הרביעי בטורניר הנערות, אגרוף עם דירוג במקום הרביעי בקטגוריית משקל תרנגול לנערים.
המשלחת העפילה לרבעי גמר בענפים טניס בטורניר היחידים לנערים, וסיף בתחרות רומח לנערים ודקר לנערות.
בענף הקפיצה למים המשלחת לא הגיעה להישגים כפי שציפתה.
טום דיילי, אשר השתתף באולימפיאדת בייג'ינג, דורג במקום התשיעי בקפיצה ממקפצה גמישה מ-3 מטר.
אולם, דיילי נפצע בשריר הזרוע התלת-ראשי במהלך התחרות באליפות אירופה בשחייה 2010 כשבועיים לפני המשחקים האולימפיים לנוער.
בתחרות הקפיצה מפלטפורמה קשיחה מ-10 מטר לנערות המשלחת דורגה במקום העשירי.
המשלחת לא הגיעה להישגים בענפים טניס שולחן, טריאתלון, קשתות, קאנו/קיאק, קרב חמש מודרני ורכיבה.
המשלחת זכתה בעשרים מדליות, מתוכן חמש מדליות זהב.
המשלחת שיפרה באופן משמעותי את הישגיה מאולימפיאדת הנוער סינגפור בענפים התעמלות ושחייה.
בהתעמלות מכשירים ספורטאי המשלחת זכו בשלושה מדליות זהב בקרב רב לנערים, בתרגילי קרקע וקפיצות לנערים, מדליית כסף בתרגיל קפיצות לנערות, וחמישה מדליות ארד בתרגילי מקבילים ומתח לנערים, קרב רב לנערות, קרקע וקורה לנערות, והעפלה לגמר סוס סמוכות לנערים בהם דורגו במקום השישי.
בתחרויות הטרמפולינה, הספורטאים דורגו במקום השישי בטורניר הנערים ובמקום השמיני בטורניר הנערות.
בענף השחייה המשלחת זכתה במדליית זהב במשחה 100 מטר לשליחים בסגנון שחייה חופשית, שלוש מדליות כסף במשחים 50 מטר ו-100 מטר לנערות בסגנון שחיית גב ו-100 מטר לשליחות בסגנון שחייה מעורב, ומדליית ארד במשחה 200 מטר נערים בסגנון שחיית גב.
המשלחת שיפרה את הישגיה גם בענף הטריאתלון עם זכייה במדליית זהב בטורניר הנערים, ודירוג במקום השמיני בטורניר הנערות.
בענף קרב חמש מודרני זכתה המשלחת במדליית כסף בטורניר הנערות, ודורגה במקום האחת עשרה בטורניר הנערים.
המשלחת לא הצליחה לשחזר את הישגיה בענף הטאקוונדו אך זכתה בשתי מדליות ארד בקטגוריות משקל עד 63 ק"ג לנערים ועד 44 ק"ג לנערות.
מנגד, המשלחת שיפרה את הישגיה בענף האגרוף עם זכייה בשתי מדליות ארד בקטגוריות משקל זבוב ותרנגול לנערים ודירוג במקום הרביעי בקטגוריית משקל קל-כבד לנערים.
בענף הקאנו/קיאק המשלחת דורגה במקום הרביעי בתחרות הסלאלום לנערים בקיאק.
בענף החתירה המשלחת דורגה במקום הרביעי בטורניר היחידים לנערים ובמקום השמיני בטורניר היחידים לנערות.
המשלחת העפילה לרבע גמר בטורניר הנערים בקשתות.
ספורטאי המשלחת לא הגיעו להישגים בענפים ג'ודו, גולף, רכיבה ושיט.
בריטניה השתתפה במשחקי החורף האולימפיים לנוער החל מראשיתם באולימפיאדת הנוער אינסברוק.
המשלחת כללה 24 ספורטאים שהתחרו בעשרה ענפי ספורט.
המשלחת הגיעה להישגים משמעותיים בענפים בובסלי עם זכייה במדליית כסף ודירוג במקום הרביעי בטורניר הזוגות לנערות ודירוג במקום החמישי בטורניר הזוגות לנערים, וסקי בסגנון חופשי עם דירוג במקום החמישי בחצי צינור לנערות ובמקום העשירי בחצי צינור לנערים.
המשלחת דורגה במקום החמישי בתחרות הכישורים לנערות בהוקי קרח.
ספורטאי המשלחת לא דורגו במקומות הראשונים בענפים ביאתלון, גלישת שלג, סקי אלפיני וסקי למרחקים אך גם לא בין המקומות האחרונים.
המשלחת לא הגיעה להישגים בענפים החלקה מהירה במסלול קצר, החלקה אמנותית וקרלינג.
המשלחת לאולימפיאדת הנוער לילהאמר מנתה 16 ספורטאים שהתחרו בשבעה ענפי הספורט.
המשלחת זכתה בארבעה מדליות, מהן שתי מדליות זהב.
המשלחת הגיעה להישגים משמעותיים בענפים סקלטון עם זכייה במדליית זהב בטורניר הנערות, סקי בסגנון חופשי עם זכייה במדליית זהב בחצי צינור לנערות, מדליית ארד בגלישת מדרון לנערות ודירוג במקום הרביעי בגלישת מדרון לנערים.
בענף הבובסלי המשלחת זכתה במדליית ארד ודורגה במקומות הרביעי והחמישי בטורניר הנערות ובמקום השישי בטורניר הנערים.
ספורטאי המשלחת דורגמו במקום העשירי בטורניר הנערים בלוז'.
המשלחת העפילה לרבע גמר בטורניר נבחרת מעורבת בקרלינג.
ספורטאי המשלחת לא הגיעו להישגים בסקי אלפיני ותחרות הכישורים לנערות בהוקי קרח.
המשלחת לאולימפיאדת הנוער לוזאן הייתה המשלחת הגדולה ביותר שנשלחה עד כה ומנתה 28 ספורטאים שהתחרו באחת עשרה ענפי הספורט.
בריידי רוברט באר הוא זואולוג אמריקאי המתמחה בהרפטולוגיה (חקר הזוחלים והדו-חיים) ומגיש תוכניות טבע.
הוא עובד של נשיונל ג'יאוגרפיק ומנחה את התוכנית Dangerous Encounters with Brady Barr בערוץ נשיונל ג'יאוגרפיק WILD.
באר נולד בפורט וורת' שבטקסס, ארצות הברית.
הוא קיבל תואר ראשון בהוראת המדעים מאוניברסיטת אינדיאנה בלומינגטון ועסק במשך זמן מה כמורה לביולוגיה בבית ספר תיכון.
ב-1997 הוא סיים דוקטורט בזואולוגיה באוניברסיטת מיאמי.
הוא התמחה בחקר זוחלים עם דגש על נשיכות ותנינאים.
באר זכה לפרסום כהרפטולוג (חוקר זוחלים) הראשון שלכד ובדק את כל 23 מיני התנינאים החיים כיום.
הוא כתב מספר ספרי זואולוגיה, מדע פופולרי וספרי ילדים העוסקים בידיעת הטבע ובשימורו.
אחד ממחקריו הידועים ביותר, שתועד בתוכניות של נשיונל ג'יאוגרפיק, הוא מדידת עוצמת הנשיכה של בעלי חיים שונים ומציאת למי יש את הנשיכה החזקה ביותר.
הוא מדד עוצמת נשיכה של בתנין היאור וזו הנשיכה החזקה ביותר שנמדדה אי-פעם.
ברייב הוא דפדפן קוד פתוח המפותח על ידי חברת Brave Software Inc, שהושק בשנת 2016, ומבוסס על כרומיום.
נכון לשנת 2021, תומך Brave ב-Windows, MacOS, לינוקס, אנדרואיד ו-iOS.
Brave מפותח על ידי Brave Software, אשר נוסדה ב-28 במאי 2015 בידי המנכ"ל ברנדן אייך ומנהל הטכנולוגיות הראשי בריאן בונדי.
ב-20 בינואר 2016, מספר חודשים אחרי הקמת החברה, הושקה הגרסה הראשונה של הדפדפן, שכללה חסימה חלקית של מודעות.
לצד ההשקה הוכרז על תוכניות החברה לחלוקה בהכנסות.
ביוני 2018 פרסמה Brave גרסת של הדפדפן.
גרסה זו כוללת כ-250 מודעות, ושולחת יומן המפרט למשתמש אודות הגלישה שלו.
בהמשך הודיעה Brave כי היא תערוך ניסויים מורחבים.
בדצמבר אותה שנה קראה Brave להחרים את גוגל בשל שיטות הפרסום שלה.
ביוני 2019 התחילה Brave לבחון אלגוריתם חדש להתאמת חסימת פרסומות שהחליף את הכלי הקודם מבוסס ++C.
לפי Brave, הפיתוחים של uBlock Origin ו-Ghostery היוו מקור השראה לכלי החדש שנטען לגביו שהוא מהיר פי 69 בממוצע מהקודם.
בנובמבר 2020 דיווחה החברה שהגיעה ל-20 מיליון משתמשים פעילים חודשיים, בפברואר 2021 היו 25 מיליון ובמאי 2021 כבר היו 32.4 מיליון.
בינואר 2021 נוספה לדפדפן האפשרות לחפש באמצעות מנוע החיפוש Ecosia.
במרץ 2021 קנתה Brave את מנוע החיפוש ברייב שגם הוא מותאם לשמירה על פרטיות המשתמש, ומציעה אותו כמנוע חיפוש מובנה בדפדפן.
החברה המנהלת את הדפדפן הודיעה כי היא מפתחת תכונה המאפשרת למשתמשים לבחור לקבל את המודעות שנמכרו על ידי החברה במקום מודעות שנחסמו על ידי הדפדפן.
Brave מתכוונת לשלם לבעלי אתרי תוכן 15% ו-70% למשתמשים.
משתמשים יוכלו לתרום את נתח ההכנסות שלהם לבעלי אתרים ברשת התוכן באמצעות מיקרו-תשלום.
בגרסת הניסיון של הדפדפן, Brave ממקד את המודעות על ידי ניתוח היסטוריית הגלישה האנונימית של המשתמשים.
"Basic Attention Token" (בתרגום חופשי: אסימון תשומת הלב) או BAT, היא פלטפורמת החלפת מודעות מבוססת קוד פתוח, המבוססת על אתריום.
הפלטפורמה זמינה ב-Brave באופן בלעדי.
הרעיון שעומד בבסיס המיזם הוא שהמשתמשים יוכלו לשלם לבעלי אתרים.
ב-Brave אמרו כי החברה מתכננת ליישם תוכנית שתאפשר לשלם למשתמשים בחזרה כדי להציג פרסומות.
וינדהאם לורנס רוטונדה , שהיה ידוע בשם הבמה בריי ואייט, היה מתאבק אמריקאי, אשר הופיע בארגון ההיאבקות WWE.
רוטונדה מתאבק דור שלישי שהלך בעקבותיו של סבו, בלאקג'ק מוליגן, אביו, מייק רוטונדה ושני דודיו, בארי וינדהאם וקנדל וינדהאם.
אחיו הצעיר, טיילור רוטונדה, מתאבק גם הוא בארגון ה-WWE תחת שם הבמה בו דאלאס.
ביחד עימו, הם היו פעמיים אלופי הזוגות של FCW, ארגון ששימש כמחלקת הפיתוח של ה-WWE, שם התאבקו תחת שמות במה שונים בין השנים 2009 ל-2012. בנוסף לכך, הוא התאבק תחת שם הבמה האסקי האריס בין השנים 2010 ל-2011, כשהיה חלק מקבוצת הנקסוס.
לאחר שחזר ממחלקות הפיתוח של ה-WWE באמצע שנת 2011, מיתג רוטונדה את עצמו מחדש תחת שם הבמה בריי ואייט, דמות נבל אשר שימשה מנהיגת הכת משפחת ואייט.
הקבוצה ערכה את הופעת הבכורה שלה ברוסטר הראשי בשנת 2013. תחת שם במה זה, ואייט היה פעם אחת אלוף הזוגות של סמאקדאון (עם לוק הארפר ורנדי אורטון), אלוף ה-WWE ואלוף הזוגות של Raw (עם מאט הארדי).
וינדהאם לורנס רוטונדה נולד בברוקסוויל, פלורידה.
הוא למד בתיכון הרננדו, שבו זכה באליפות הארצית בהיאבקות ל-125 ק"ג בשנת 2005. כמו כן, הוא שיחק פוטבול בזמן הקולג' ואף השיג מלגת פוטבול לאוניברסיטת טרוי, שם שיחק במשך שנתיים.
הוא עזב את האוניברסיטה 27 שעות לפני שהשיג תואר ראשון לאחר שהחליט שהוא רוצה להפוך להיות מתאבק מקצועי.
הוא התחיל להתאבק בארגון Florida Championship Wrestling (FCW) באפריל 2009, כשרשם ניצחון תחת שם הבמה אלכס רוטונדו.
לאחר מכן, הוא שינה את שם הבמה שלו לדוק רוטונדו.
ביוני 2009, הוא החל להצטוות לשורות אחיו, בו.
ב-23 ביולי, האחים רוטונדו ניצחו את הדוד באסטרס (קיילן קרופט וטרנט בארטה) והפכו לטוענים לכתר לאליפות הזוגות של FCW.
באותו הערב, הם ניצחו את ג'סטין אנג'ל וכריס לוגאן והפכו לאלופי הזוגות של FCW.
הם הגנו בהצלחה על חגורות האליפות נגד צמדים כמו דילן קליין וואנס ארצ'ר, וקורט הוקינס והית' סלייטר.
ב-19 בנובמבר, האחים רוטונדו הפסידו את חגורות האליפות לדוד באסטרס.
ב-2 ביוני 2010, הוא הצטרף ל-NXT תחת שם הבמה האסקי האריס, כשקודי רודס שימש כמנטור שלו.
האריס ערך את הופעת הבכורה שלו ב-8 ביוני בפרק של התוכנית NXT, כשהוא הפסיד עם רודס בקרב זוגות למונטל וונטביוס פורטר ופרסי ווטסון.
האריס ביצע את מעברו לדמות ההילית בפרק של ה-22 ביוני, כשתקף את השדרן מאט סטרייקר, בדיוק כמו שרודס עשה בשבוע שעבר.
שבוע שלאחר מכן, האריס הפסיד בקרב יחידים למונטל וונטביוס פורטר, ודורג במקום השביעי מתוך שמונה טירונים בסקר הראשון.
בסקר השני האריס עלה למקום השישי, ונמנע מהדחה.
ב-9 באוגוסט בתוכנית Raw, הטירונים התחרו בקרב שלושה נגד שלושה, שבו קבוצתו של האריס ביחד ניצחה לאחר שהאריס הצמיד את קוואל.
לעומת זאת, קבוצתו הפסידה בקרב החוזר למחרת בתוכנית NXT.
בסקר מאוחר יותר באותו הלילה, טיפס האריס למקום הרביעי מתוך ששת הטירונים.
האריס היה אחד משני טירונים שהודחו מהתוכנית ב-17 באוגוסט, ובעקבות הדחתו, האריס ורודס תקפו את קוואל, מה שגרם לתיגרה שכללה גם את מונטל וונטביוס פורטר וקופי קינגסטון.
האריס הופיע פעם נוספת בגמר העונה של התוכנית NXT עם שאר הטירונים שהודחו ואף הצטרף לתקיפה על הזוכה בתוכנית, קוואל.
בזמן שהיה ב-NXT, רוטונדה המשיך להתאבק ב-FCW תוך כדי שמירה על שם הבמה, האסקי האריס.
בספטמבר 2010 לאחר הדחתו מ-NXT, האריס פתח בפיוד ב-FCW נגד פרסי ווטסון כאשר הוא תקף את האחרון תוך כדי שיתוף פעולה עימו בקרב זוגות, מה שהוביל לכך שווטסון הוצמד להפסד.
כשהאריס וווטסון התחרו בקרב ביניהם, הקרב הסתיים בספירת חוץ כפולה, מה שהוביל לקיום נוסף מסוג קרב ללא פסילות, שבו האריס הפסיד.
הפיוד הסתיים באוקטובר לאחר שהאריס ניצח את ווטסון בקרב חוטבי עצים.
באירוע גיהנום בכלוב, שנערך ב-4 באוקטובר, האריס ומייקל מקגיליקטי, שהיו תחת הסוואה, התערבו בקרב בין ג'ון סינה לוייד בארט, ואף עזרו לבארט לנצח, מה שאילץ את סינה להצטרף לקבוצת הנקסוס של בארט עקב התניה שהוצבה קודם לכן.
זהותם של האריס מקגיליקטי נחשפה למחרת בתוכנית Raw, אף על פי שבארט טען שהוא לא ביקש את עזרתם וסירב להפוך אותם לחברים במשרה מלאה בקבוצתו.
שבוע לאחר מכן בתוכנית Raw, האריס ומקגיליקטי התערבו בקרב של סינה נגד המיז, מה שהוביל לבסוף את בארט לתת להם את ההזדמנות לזכות בחברות בקבוצת הנקסוס.
ב-18 באוקטובר בתוכנית Raw, האריס ומקגיליקטי כשלו בניסיונם להשיג מקום בקבוצה, כשהפסידו בקרב זוגות לסינה ורנדי אורטון.
למרות הפסדם, האריס ומקגיליקטי צורפו לקבוצה בשבוע שלאחר מכן.
בינואר 2011, CM פאנק השתלט על הנקסוס והכריח להעביר כל אחד מחברי הקבוצה טקס חניכה.
האריס עבר את החניכה שלו, כשספג הלקאות משאר חברי הקבוצה, וכתוצאה מכך הותרה לו האפשרות להישאר בנקסוס החדשה לצד פאנק, מקגיליקטי ודייוויד אוטונגה.
ב-31 בינואר בתוכנית Raw, האריס ומקגיליקטי קראו תיגר ללא הצלחה על אליפות הזוגות של ה-WWE נגד אלופי הזוגות, סנטינו מארלה וולדימיר קוזלוב.
באותו הקרב, אורטון תקף את האריס ומקגיליקטי כחלק מהיריבות שלו נגד הנקסוס, ואף בעט בראשו של האריס, במה שאיפשר לאחרון להיעדר מהופעות מן המרקע.
רוטונדה חזר ל-FCW והחל לפתח דמות חדשה בשם אקסל מוליגן, שחבשה קסדת הוקי על ראשה.
מנגד, דמות זו לא ראתה אור יום במהלך שהותו ב-FCW, והוא נאלץ לחזור לגלם את הדמות של האסקי האריס.
באוגוסט 2011, האריס הסתבך בפיוד של אחיו, בו, שכיהן באותה תקופה כאלוף פלורידה במשקל כבד של FCW נגד לאקי קאנון ודמיאן סנדאו.
כתוצאה מכך, האחים הצטוותו יחדיו כדי לנצח את האחרונים.
לאחר מכן, האריס הביע את חוסר שביעות הרצון שלו בעקבות מערכת היחסים של בו עם אקסנה.
בו נאלץ לוותר על התואר כתוצאה מפציעה וכתוצאה מכך טורניר חדש נחנך כדי לקבוע את האלוף החדש, שבו האריס נטל חלק.
האריס ניצח את ביג אי לנגסטון והעפיל לשלב הגמר, שהיה קרב מרובע אשר כלל את דין אמברוז, ליאו קרוגר ודמיאן סנדאו.
בקרב זה, האריס הפסיד לאחר שריצ'י סטימבוט (שנכח בצד הזירה כדי להפריע לאמברוז) הכה בעזרת מהלך הסופרקיק את האריס בטעות.
למרות זאת, האריס השיג קרב על התואר מאוחר יותר, כשניצח בקרב משולש את אמברוז וסנדאו.
לעומת זאת, הוא כשל בניסיונו לזכות בחגורת האליפות, כשהפסיד לאלוף, קרוגר, בשל הפרעה נוספת מצד סטימבוט.
כתוצאה מכך, האריס וסטימבוט ניהלו ביניהם פיוד, כשהקרב הראשון ביניהם הסתיים ללא הכרעה.
קרוגר ניצח את שניהם בקרב משולש ולאור זאת שמר על התואר.
מאוחר יותר, האריס וסטימבוט נקלעו לקרב ללא חוקים, שבו האריס ניצח.
לאחר שהשניים תקפו אחד את השני לעיתים תקופות, הם הושעו ל-30 ימים.
לאחר החזרה שלהם מהשעייה, האריס ניצח את סטימבוט בקרב חבלי שוורים, שסיים את היריבות ביניהם.
ב-2 בפברואר 2012, האריס ובו רוטונדו ניצחו את בראד מדוקס ואיליי קוטונווד וכתוצאה מכך זכו באליפות הזוגות של FCW בפעם השנייה בקריירה שלהם.
הם הצליחו להגן על חגורות האליפות נגד אנטוניו סזארו ואלכסנדר רוסב, אך לבסוף הפסידו את חגורות האליפות לקורי גרייבס וג'ייק קרטר ב-15 במרץ.
רוטונדה נישא לאהבת נעוריו מימי התיכון, סמנת'ה, בשנת 2012. לשניים היו שני ילדים לפני שסמנת'ה הגישה מכתב גירושים במרץ 2017 לאחר שגילתה שרוטונדה ניהל רומן עם הכרוזה של ה-WWE, ג'וג'ו אופרמן.
בתגובה, רוטונדה הגיש תביעה נגדית, הדורשת בפקודה להשתיק את אשתו לגבי פרידתם בגין "טענות משמיצות" עליו כדי להרוס את המוניטין שלו.
בני הזוג נפרדו ביוני 2017. בחודש ספטמבר, סמנת'ה האשימה אותו על כך שבזבז 11 אלף דולר על "פריטים לא נחוצים" ולא העדיף במקום לשלם לה מזונות.
בנוסף, היא דרשה שהוא ישלם לה 15 אלף דולר בכל חודש.
לאחר מספר שימועים, הזוג הוכרח ללכת לגישור במתחם משפחתי בטמפה, פלורידה.
רוטונדה אישר את מערכת היחסים שלו עם אופרמן בספטמבר 2018. מאז, הוא עבר לגור ביחד איתה במיאמי, פלורידה.
במרץ 2019, אופרמן הודיעה ברשתות החברתיות שהיא בהיריון, וחשפה את השם שיקבל בנם, נאש.
ב-28 במאי 2020 הביאו בני הזוג לעולם את ילדם השני, היירי פון רוטונדה.
רוטונדה נפטר ב-24 באוגוסט 2023 מהתקף לב שנגרם כתוצאה מסיבוך של נגיף הקורונה.
לאחר מותו נחשף כי לרוטונדה היו בעיות לב, שהוחמרו בעקבות הקורונה.